《题王煮石梅花》
明代·钱宰

煮石山人今永别，见花长作故人看。缟衣绰约春来瘦，风节严凝雪后寒。

每忆荒烟啼翠羽，笑扶明月下飞鸾。何烦宋玉相招得，环佩归来露未乾。

作者简介：（1299—1394）元明间浙江会稽人，字子予，一字伯钧。元至正间中甲科，时称宿儒。洪武初征修礼、乐书，授国子助教，进博士。后命订正蔡氏《书传》，书成赐归。有《临安集》。